
Cyflwyniad
Yn ôl Skouteris (2025), mae iechyd a lles yn ystod plentyndod cynnar yn hanfodol i ddatblygiad corfforol, emosiynol a chymdeithasol. Yn y Deyrnas Unedig (DU), mae darpariaeth y blynyddoedd cynnar yn cael ei chydnabod fwyfwy fel cyfnod hollbwysig wrth lunio canlyniadau gydol oes, gan fod profiadau o enedigaeth hyd at bum mlwydd oed yn dylanwadu’n sylweddol ar iechyd diweddarach, cyrhaeddiad addysgol a symudedd cymdeithasol (Public Health England, 2024). Mae Fframwaith Cyfnod Sylfaen y Blynyddoedd Cynnar (EYFS) yn adlewyrchu’r ddealltwriaeth hon drwy roi pwyslais cryf ar hyrwyddo iechyd a datblygiad corfforol plant (Department of Education (DfE), 2017). 
Diffinnir iechyd yn gyffredin nid yn unig fel absenoldeb clefyd ond fel cyflwr o lesiant corfforol, a meddygol (World Health Organization (WHO), 1948). Mae’r ddiffiniad hyn yn seiliedig i ddulliau iechyd cyhoeddus y DU ac yn tynnu sylw at yr angen i fabwysiadu persbectif cyfannol. Yn ôl Bradshaw (2016), mae lles, yn enwedig yn ystod y plentyndod cynnar, yn cyfeirio at allu plentyn i deimlo’n ddiogel a sicr trwy werthfawrogi a’i gefnogi i ymgysylltu yn hyderus. Yn ôl Public Health England (2024), mae ffyrdd o fyw yn cwmpasu ymddygiadau a threfnau dyddiol fel diet neu patrymau cysgu i enwi rhai. Yn ystod y plentyndod cynnar, mae’r ymddygiadau hyn yn cael eu llunio’n bennaf gan ofalwyr ac ymarferwyr blynyddoedd cynnar (WHO, 2020). 
Yn arwyddocaol, nid yw plant yn gwneud dewisiadau ffordd o fyw ar eu pen eu hun. Mae eu hymddygiadau iechyd wedi’u hymgorffori, amodau materol a mynediad at wasanaethau (Marmot et al., 2020). 

 


                                                                                                                                                                                                                                               
	(Magana, 2016)
Iechyd
Mae modelau biofeddygol traddodiadol o iechyd yn canolbwyntio ar brosesau biolegol a thriniaeth feddygol (Wade a Halligan, 2017). Er bod y dull hwn wedi cyfrannu’n sylweddol at ddatblygiadau mewn meddygaeth bediatrig, mae’n gyfyngedig yn ei allu i esbonio’r dylanwadau cymhleth ar ddatblygiad plant. 
Mewn cyferbyniad, mae modelau cymdeithasol a bioseicogymdeithasol o iechyd yn pwysleisio’r rhyngweithio rhwng ffactorau seicolegol a chymdeithasol (Engel, 1992). Yn ôl Engel (1992), mae’r modelau hyn yn arbennig o ddefnyddiol yn ystod plentyndod cynnar. Gan eu fod yn cydnabod bod profiadau emosiynol yn dylanwadu ar iechyd corfforol plentyn. Er enghraifft, dangoswyd Oeri a Roebers (2022) bod straen cronig yn gynnar mewn bywyd yn effeithio ar swyddogaeth imiwnedd a datblygiad yr ymennydd gan ddangos anwahanadrwydd iechyd meddwl a chorfforol. 
Damcaniaeth Cwrs Bywyd ac Iechyd Cynnar
Mae damcaniaeth cwrs bywyd yn cynnig bod gan brofiadau cynnar effeithiau parhaol ar lwybrau iechyd (Ben-Shlomo a Kuh, 2002). Yn ôl y model hyn mae plentyndod cynnar yn gyfnod sensitif lle mae systemau biolegol a phatrymau ymddygiad yn cael eu llunio. Esboniwyd, gall dod i gysylltiad â ffactorau risg fel diffyg maeth neu salwch meddwl rhieni gynyddu’r tebygolrwydd o salwch corfforol a disgwyliad oes byrrach yn ddiweddarach (Ben-Shlomo a Kuh, 2002). 
Ar y llaw arall, gall amgylcheddau cynnar cadarnhaol weithredu fel ffactorau amddiffynnol. Yn ôl Hedges (2020) mae perthnasoedd diogel sydd efo arferion cyson yn cyfrannu at ddatblygiad systemau ffisiolegol iach a strategaethau ymdopi addasol. Mae’r canfyddiadau hyn yn tanlinellu pwysigrwydd dulliau ataliol mewn darpariaeth blynyddoedd cynnar, yn hytrach nag ymyriadau adweithiol yn ddiweddarach mewn bywyd Hedges (2020). 


Anghydraddoldebau Iechyd
Yn ôl Marmot et al. (2020), nid yw canlyniadau iechyd yn y DU wedi’u dosbarthu’n gyfartal. Mae hyn yn meddwl, mae plant o gefndiroedd dan anfantais economaidd-gymdeithasol yn llawer mwy tebygol o brofi iechyd corfforol gwael, oedi datblygiadol a chyflyrau cronig (Marmot et al., 2020). Mae’r anghydraddoldebau hyn yn adlewyrchu mynediad anghyfartal at adnoddau fel bwyd maethlon a gofal iechyd. Mae adolygiad Marmot et al. (2020) yn tynnu sylw at y ffaith bod anghydraddoldebau iechyd yn dod i’r amlwg yn gynnar ac yn ehangu ar draws oes. Credwyd erbyn pump oed, mae plant o deuluoedd difreintiedig yn fwy tebygol o brofi gordewdra ac oedi lleferydd ac iaith (Marmot et al., 2020). Nid yw’r canlyniadau hyn yn ganlyniad i fethiant unigol ond i anghydraddoldebau strwythurol sy’n llunio cyfleoedd a chyfyngiadau. 
Felly mae lleoliadau blynyddoedd cynnar yn chwarae darn arwyddocaol mewn lliniaru’r anghydraddoldebau hyn. Mae ymarferwyr yn gallu darparu bwyd maethlon a lle i blant i derbyn gweithgareddau corfforol, gan fod yr DfE (2024a) yn pwysleisio faint mor bwysig yw gweithgareddau corfforol i ddatblygiad hir-dymor plant. Un enghraifft da o weithgaredd mae ymarferwyr yn gallu defnyddio i hybu ffitrwydd a iechyd corfforol yw dawnsio. Mae’r Fframwaith Statudol ar gyfer Cyfnod Sylfaen y Blynyddoedd Cynnar (DfE, 2024a) yn gosod cyfrifoldeb cyfreithiol ar ddarparwyr i hyrwyddo iechyd a diogelwch plant. Gall hyn cynnwys rheoli salwch, hyrwyddo bwyta’n iach a chefnogi diogelwch emosiynol (DfE, 2024a).Yn yr un modd, mae canllawiau Dechreuadau Iach o fewn fframwaith Ein Hiechyd i Gyd yn pwysleisio pwysigrwydd ymyrraeth gynnar, iechyd mamau a gwyliadwriaeth ddatblygiadol (Public Health England, 2024). 




                                                                                                                                    








[image: A pyramid of different colored lines

Description automatically generated with medium confidence]Lles
Yn gyffredinol ystyr iechyd yw weithrediad corfforol ac absenoldeb clefyd, mae lles yn  cwmpasu profiad ehangach, mwy goddrychol o sut mae unigolion yn teimlo am eu bywydau Bradshaw (2016). Mae’r WHO (1948), yn ddiffinio lles fel cyflwr lle mae unigolion yn sylweddoli eu galluoedd, yn ymdopi â straen arferol ac yn cyfrannu at eu cymuned. Mae llenyddiaeth diweddarach fel Willumsen a Bull (2020) yn cefnogi hyn trwy esbonio bod lles yn arwyddocaol i ddatblygiad plentyn ac yn galluogi plant i ddysgu (Maslow, 1954). 
Yn ôl Bradshaw (2016), i blant ifanc mae lles yn aml yn cynnwys:
· Teimlo’n ddiogel ac yn sicr
· Ffurfio ymlyniadau
· Cael anghenion sylfaenol yn cael eu diwallu. Er enghraifft bwyd, gorffwys neu gofal.
· Cyfleoedd i chwarae a mynegi
· Rheoleiddio emosiynol a datblygu hunan-barch 










(Simply Psychology, 2022)

Safbwyntiau Damcaniaethol
Mae yn nifer fawr o ddamcaniaethau cadarn i gefnogi faint mor bwysig yw lles i ddatblygiad plentyn. Un amlwg yw Hierarchaeth Anghenion Maslow (1954). Credwyd Maslow (1954), dylai anghenion ffisiolegol sylfaenol plant fel bwyd a chwsg cael eu diwallu cyn dysgu. O fewn Hierarchaeth Anghenion Maslow (1954), mae diogelwch a sicrwydd yn ofynion sylfaenol, gan symud ymlaen i gariad a pherthyn sydd yn cyfrannu at lesiant emosiynol a seicolegol. Mae hyn wedyn yn arwain tuag at hunan- wireddu sydd yn cynrychioli cyflawniad potensial llawn rhywun Maslow (1954). Wrth dilyn awgrymiadau Maslow (1954), mae plentyn sydd yn dod i’r ysgol yn lwglyd neu wedi eu blino, gallant cael trafferth i gymryd rhan mewn dysgu (Mindell ac Owens, 2003) (Leung et al., 2024). Felly mae angen ymarferwyr sicrhau eu fod yn darparu clybiau brecwast neu ardaloedd i sicrhau bod anghenion sylfaenol plant yn ael eu diwallu cyn ffocysu ar dasgau addysg.  
Damcaniaeth arall sydd yn arwyddocaol i les plentyn yw Bowlby (1988) efo’i damcaniaeth ymlyniad. Mae Bowlby (1988) yn awgrymu bod angen perthnasoedd diogel a chyson gyda gofalwyr ar blant i ddatblygu sefydlogrwydd emosiynol. Mae Elfer (2013) yn cytuno efo hyn, trwy esbonio bod plant sydd ag ymlyniad diogel yn fwy tebygol o:
· Archwilio eu hamgylchedd
· Rheoleiddio eu hemosiynau
· Ffurfio perthnasoedd cadarnhaol
· Ymdopi â straen 
I gysylltu ag arfer y blynyddoedd cynnar, mae’r system person allweddol yn cefnogi’r ddamcaniaeth hon. Mae oedolyn penodol yn cael ei neilltuo i bob plentyn sydd yn meithrin cysylltiad cryf efo nhw. Yn ôl Elfer (2013), mae hyn yn helpu plant i deimlo’n ddiogel, yn enwedig yn ystod cyfnodau pontio fel dechrau yn y feithrinfa. Mae’r dull hyn yn ofyniad o fframwaith Cyfnod Sylfaen y Blynyddoedd Cynnar (EYFS) (DfE, 2017).


Y pwysigrwydd o les yn y flynyddoedd cyntaf
Yn y DU, mae llesiant plant yn cael ei gefnogi yn cryf gan y fframwaith EYFS (DfE, 2024a) a deddfwriaeth allweddol. Er enghraifft, mae’r fframwaith EYFS (DfE, 2024a) yn cydnabod bod pob plentyn yn unigryw ac y datblygu ar ei gyflymder ei hun, gan bwysleisio pwysigrwydd perthnasoedd cefnogol ac amgylcheddau diogel ac ysgogol wrth hyrwyddo diogelwch emosiynol a hyder (Bradshaw,2016). Datblygir lles yn benodol drwy’r Prif Feysydd Dysgu, yn enwedig Datblygiad Personol, Cymdeithasol ac Emosiynol (DCE) (DfE, 2024b). Mae hyn yn helpu plant i ddysgu rheoli eu hemosiynau, meithrin hunan barch a ffurfio perthnasoedd cadarnhaol fel esboniwyd Elfer (2013). Er enghraifft, gweithgareddau amser cylch sydd yn annog plant i siarad am ei teimladau felly mae hyn yn helpu i ddatblygu ymwybyddiaeth emosiynol a sgiliau cyfathrebu (Cefai et al., 2013). Mae’r ffocws hwn ar lesiant yn cael ei atgyfnerthu gan ddeddfwriaeth fel Deddf Plant 1989 a 2004 (GOV.UK, 2004)(Children Act 1989), sydd yn nodi bod yn rhaid lesiant plentyn fod yn flaenoriaeth bob amser. Yn yr un modd, mae fframwaith ‘Mae Pob Plentyn yn Bwysig’ (DfE, 2003) a Chonfensiwn y Cenhedloedd Unedig ar Hawliau Plentyn (United Nations, 1989) yn tynnu sylw at bwysigrwydd bod plant yn ddiogel ac yn cael eu chlywed a’u chefnogi. Fel ymarferwyr blynyddoedd cynnar, mae caniatáu plant i wneud dewisiadau yn eu chwarae, er enghraifft, yn parchu eu hawl i fynegi yn cefnogi eu hannibyniaeth a’u llesiant emosiynol (Oeri a Roebers, 2022).  

(Simply Psychology, 2025) 

Ffyrdd o Fyw
Yn ôl Public Health England (2024), yn ystod plentyndod cynnar, mae ffyrdd o fyw yn cyfeirio at drefn, yr arferion a’r ymddygiadau bob dydd sy’n llunio iechyd corfforol a llwybrau datblygiadol plant. Mae hyn yn gallu cynnwys patrymau bwyta, cwsg ac ymgysylltu â thechnoleg digidol. Fodd bynnag, mae’n hanfodol cydnabod nad yw plant ifanc yn arfer rheolaeth ymreolaethol dros yr ymddygiadau hyn (Public Health Wales, 2024). Yn ôl Skouteris (2025), mae eu ffordd o fyw yn cael eu lunio yn bennaf gan yr oedolion sydd yn gofalu amdanynt a gan yr amgylcheddau cymdeithasol a diwylliannol maent yn byw ynddynt. Felly, credwyd Skouteris (2025), ni ddylid cysyniadoli ffordd o fyw fel mater o ddewis unigol, ond fel ffenomen gymdeithasol strwythuredig.  

